CELEX: 32010D0377
Language: bg
Date: 2010-07-07 00:00:00
Title: 2010/377/ЕС: Решение на Комисията от 7 юли 2010 година за освобождаване на Естония от някои задължения за прилагане на директиви 66/402/ЕИО и 2002/57/ЕО на Съвета по отношение на Avena strigosa Schreb., Brassica nigra (L.) Koch и Helianthus annuus L. (нотифицирано под номер C(2010) 4526)  (Текст от значение за ЕИП)

8.7.2010   
            
            
               BG
            
            
               Официален вестник на Европейския съюз
            
            
               L 173/73
            
         РЕШЕНИЕ НА КОМИСИЯТА
   от 7 юли 2010 година
   за освобождаване на Естония от някои задължения за прилагане на директиви 66/402/ЕИО и 2002/57/ЕО на Съвета по отношение на Avena strigosa Schreb., Brassica nigra (L.) Koch и Helianthus annuus L.
   (нотифицирано под номер C(2010) 4526)
   (само текстът на естонски език е автентичен)
   (текст от значение за ЕИП)
   (2010/377/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), и по-специално член 23а от нея,
   като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (2), и по-специално член 28 от нея,
   като взе предвид заявлението, подадено от Естония,
   като има предвид, че:
   
               (1)
            
            
               В директиви 66/402/ЕИО и 2002/57/ЕО се предвиждат някои правила за търговията със семена от зърнени култури и семена от маслодайни и влакнодайни култури. В посочените директиви се предвижда също и че, при определени условия, държавите-членки могат да бъдат изцяло или отчасти освободени от задължението за прилагане на разпоредбите на тези директиви по отношение на някои видове.
            
         
               (2)
            
            
               Естония подаде заявление за освобождаване от задължението за прилагане на разпоредбите по отношение на Avena strigosa Schreb., Brassica nigra (L.) Koch и Helianthus annuus L.
            
         
               (3)
            
            
               В Естония семената от Avena strigosa Schreb, Brassica nigra (L.) Koch и Helianthus annuus L. обикновено не се произвеждат и не се търгува с тях. Освен това отглеждането на тези семена е от минимално икономическо значение за посочената държава-членка.
            
         
               (4)
            
            
               Поради това, докато тези условия остават непроменени, посочената държава-членка следва да бъде освободена от задължението за прилагане на разпоредбите на директиви 66/402/ЕИО и 2002/57/ЕО по отношение на въпросните видове.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
            
         ПРИЕ НАСТОЯЩОТО РЕШЕНИЕ:
   Член 1
   Естония се освобождава от задължението за прилагане на Директива 66/402/ЕИО по отношение на вида Avena strigosa Schreb., с изключение на разпоредбите на член 14, параграф 1.
   Член 2
   Естония се освобождава от задължението за прилагане на Директива 2002/57/ЕО, с изключение на член 17, по отношение на видовете Brassica nigra (L.) Koch и Helianthus annuus L.
   Член 3
   Адресат на настоящото решение е Република Естония.
   
      Съставено в Брюксел на 7 юли 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ 125, 11.7.1966 г., стр. 2309/66.
   
      (2)  ОВ L 193, 20.7.2002 г., стр. 74.